न्यूयॉर्क. कैलिफोर्निया स्थित योसेमाइट नेशनल पार्क में 800 फीट ऊंचाई से गिरकर भारतीय मूल के पति-पत्नी की मौत हो गई। दोनों की बॉडी पार्क के मशहूर टूरिस्ट स्पॉट टाफ्ट पॉइंट के नीचे मिली। विष्णु विश्वनाथ (29) और उनकी पत्नी मीनाक्षी मूर्ति (30) सैन फ्रांसिस्को में रहते थे। विष्णु सैन जोस में सिस्को कंपनी में सिस्टम इंजीनियर थे।सैन फ्रांसिस्को क्रॉनिकल के मुताबिक- विष्णु और मीनाक्षी के शव की पहचान सोमवार को हुई। पर्यटकों ने शव देखकर अफसरों को जानकारी दी। दोनों को एडवेंचर ट्रैवलिंग का शौक था। विष्णु अपनी घूमी हुई जगह की जानकारी ब्लॉग ‘हॉलीडे एंड हैप्पीलीएवरऑफ्टर’ में लिखा करते थे।